Svein Aage Christoffersen
Store norske leksikon,Religion og filosofi,Religioner og livssyn,Kristendom,Den norske kirke
Svein Aage Christoffersen er en norsk teolog. Han ble cand. theol. i 1973, dr. theol. i 1982, professor i systematisk teologi ved Universitetet i Oslo i 1982 og dekanus ved Det teologiske fakultet fra 1984–1989.
Christoffersen har skrevet bøker og artikler, især om etiske emner, og har spilt en viktig rolle i den norske debatten om etikk og bioteknologi. Av utgivelsene kan nevnes Identifikasjon og verifikasjon: En studie av Gerhard Ebelings fundamentalteologi (1984, doktoravhandling) og Handling og dømmekraft: etikk i lys av kristen kulturarv (1994). Han var redaktør av Norsk Teologisk Tidsskrift fra 1982–1993. Les mer i Store norske leksikon systematisk teologi etikk kristen etikk Den norske kirke